ג'לי בלי

גֶ'לִי בֶּלִי (באנגלית: The Jelly Belly Candy Company) היא יצרנית אמריקנית של סוכריות ג'לי בטעמים. אודות הרעיון המקורי לסוכריות ג'לי בלי היה של היזם האמריקאי דייוויד קליין בשנת 1976. קליין פנה אל חברת "The Herman Goelitz Candy Company" כדי שתייצר עבורו את הממתק. תחילה הממתק לא הצליח אולם לקראת סוף שנות השבעים החל לצבור תאוצה. בשנת 1980 מכר קליין את הזכויות להמצאה ולחברה בעבור כאלף דולר. כעבור שנים אחדות הממתק הפך להצלחה אדירה. סיפורו של קליין עומד במרכז הסרט התיעודי "איש הממתקים". מרכז החברה ממוקם בפיירפילד, קליפורניה. היא מעסיקה כ-675 עובדים. סוכריות הג'לי בלי באות במגוון של יותר מ-50 טעמים וצבעים. בשנת 2009 החלה חברת סידס לייבא את הסוכריות לארץ ואף פתחה חנות ייעודית לממתק במתחם הסינמה סיטי ברמת השרון. בניגוד לסוכריות ג'לי רבות אחרות, הג'לי בלי אינן מכילות ג'לטין. ראו גם M&M's Mike and Ike קישורים חיצוניים אתר האינטרנט הרשמי של ג'לי בלי ג'לי בלי, ברשת החברתית פייסבוק ג'לי בלי, ברשת החברתית X (טוויטר) ג'לי בלי, ברשת החברתית אינסטגרם ג'לי בלי, באתר פינטרסט מירב קריסטל, מריץ' ורץ' יוצא ריצ'רץ' - ומה יוצא מג'לי ובלי?, באתר ynet, 14 בינואר 2009